Subject: Taotlus tehnovorgu ja -rajatise projekti kooskolastamiseks_13901P Natturi küla
From: "Tiina Raide" <[email-masked]>
To: <[email-masked]>
Cc: <[email-masked]>
Date: Wed, 5 Nov 2025 14:46:02 +0200

Tere

Koostame Andigo Eesti OÜ tellimusel 13901P Natturi küla sideühenduse 
projekti, mille eesmärk on võimaldada infrastruktuuri parendamiseks optilise 
kaabli trassi rajamist. Projekti eesmärgiks on tagada küla kinnistutele 
kaasaegne ja kiire internetiühendus, mis vastab tänapäevastele side- ja 
andmeedastusvajadustele.

Projektlahendus on varasemalt kooskõlastatud kinnistuomanikega ning huvi 
liitumise vastu on olnud suur. Samuti on projekt läbi arutatud ja 
kooskõlastatud vajalike kolmandate osapooltega, sh ka Eesti Lairiba Arenduse 
Sihtasutusega.

Natturi küla ühenduse tagamiseks on planeeritud sidetrassi liitmine Eesti 
Lairiba Arenduse Sihtasutuse magistraalliiniga, mis paikneb tee vahetus 
läheduses.
Selline lahendus on tehniliselt, majanduslikult põhjendatud, kuna teeäärne 
magistraalliin tagab lühema ja otstarbeka ühendustee, mis vähendab vajadust 
täiendavate servituutide või kaevetööde järele ning minimeerib seeläbi mõju 
olemasolevale taristule ja keskkonnale ning eraomandis olevatele maadele.

Tehnilisest aspektist tagab antud väljavõtte tegemine magistraalliinist 
stabiilsema signaali ja parema hooldatavuse, kuna trass kulgeb üheselt 
määratletud ja kergesti ligipääsetavas koridoris. Samuti väheneb oht 
võimalikele kahjustustele ning lihtsustub sideühenduse hilisem laiendamine 
ja hooldus. Keskkonna seisukohalt aitab selline lahendus minimeerida 
sekkumist looduslikesse aladesse ja olemasolevasse maastikku.

Trassi kavandamisel oleme kaalunud mitmeid võimalikke lahendusi, et tagada 
minimaalne koormus kinnistutele, sealhulgas Transpordiameti kinnistule.

Palume võimalusel jätkata projekti menetlust ning lahenduse sobivusel 
projekt kooskõlastada.
Projektlahenduse koostamisel oleme arvestanud teiepoolsete ettepanekutega 
ning vastavad muudatused ja täpsustused oleme lisanud 
projektdokumentatsiooni, mis on käesoleva kirja manuses.

Ootame teiepoolset tagasisidet ja kooskõlastust.

Lugupidamisega

Tiina Raide

Nooremprojekteerija

Tel +372 56222186

 <mailto:[email-masked]> [email-masked]

 <http://www.kirjanurk.ee/> www.kirjanurk.ee